Arnolds Baumanis
Arnolds Baumanis (dzimis 1901. gada 3. maijā (pēc vecā stila — 20. aprīlī), miršanas datums nav zināms) bija Latvijas cīkstonis, startējis grieķu-romiešu cīņā. Dzimis Vīķu muižā - Gusta Baumaņa un Līzes dzimušas Lūses ģimenē (pēc pases datiem - Vecates pagastā). Pārstāvējis sporta klubu "Krauze". Piedalījies 1924. gada vasaras olimpiskajās spēlēs Parīzē. Startēja svara kategorijā līdz 82,5 kg, izstājās 3. kārtā. Trīs reizes uzvarējis Latvijas čempionātā pussmagajā svarā (1924, 1932, 1933). Sieva - Lība Līna dzimusi Ikvild, dēls - Alfreds (dzimis 1920. gadā Petrogradā). Šķīries 1925. gadā. Arestēts 1940. gada oktobrī kā aizsargs.